<classify> WAFANYAKAZI wa Serikali ya Mapinduzi ya ZanzibarSMZ wanaotarajiwa kustaafu utumishi wa umma, wametakiwa kujipanga vizuri kuhakikisha wanapostaafu hawayumbi kimaisha pamoja na kutumia vizuri fedha za kuinua mgongo wanazopatiwa.Hayo yamesemwa na Naibu Katibu Mkuu Ofisi ya Rais Zanzibar, Utumishi wa Umma Shaaban Seif wakati akizungumza na wastaafu watarajiwa wa taasisi mbalimbali za Serikali ya Mapinduzi ya Zanzibar.Amesema mara nyingi watumishi wa serikali wakati wanapopewa barua za kustaafu huingiwa na hofu ya maisha ya baadaye.Seif aliitaja hofu hiyo kuwa kwa kiasi kikubwa inachangiwa na wastaafu hao kuwa hawajajipanga namna watakavyoishi mara baada ya kuondoka katika ajira.Ipo hofu kubwa kwa watumishi wanaostaafu wataishi vipi mara baada ya kumaliza utumishi wao kwa sababu wengi hawajajipanga,alisema.Amesema Serikali ya Mapinduzi ya Zanzibar imeanzisha utaratibu mpya kwa watumishi wote wa serikali wanaotarajiwa kustaafu kupatiwa mafunzo ambayo yatawawezesha kuishi vizuri pamoja na matumizi sahihi ya fedha za kiinua mgongo.Mmoja ya wafanyakazi wanaotarajiwa kustaafu utumishi wa umma, Ali Juma aliipongeza serikali kwa kuanzisha utaratibu mzuri ambao kwa kiasi kikubwa utawasaidia wastaafu watarajiwa kujipanga na kufanya maamuzi sahihi ya matumizi ya fedha.  <topic>: KITAIFA 